ONTWORTEL: November 2012
Ons pak die groot trek aan na Australie. Hiermee ons storie, vrese, lesse, trane en vreugdes.
Die huis is verkoop!!!!
Ja, julle het reg gelees, die huis is verkoop.
Ons het die laaste maar maande die huis baie meer bemark en laas Saterdag het ons 'n offer geteken. Die kopers het my privaat deur Private Property gekontak en hulle het verlief geraak op die huis.
Na 'n bietjie negotiations het ons op 'n bedrag ooreengestem en ons het 'n offer geteken!!! Vandag het ons gehoor dat hul lening en alle papierwerk reg is ... so ons huis is verkoop. En dit net voor ons container kom en dat ons vlieg. Die timing was perfek!!
Verder doen ons maar al die nodige voorbereidings vir die GROOT TREK en bly maar besig.
Tot later ..
Aaklige paar dae!
Ek wou die titel eerde maak "K@K paar dae" maar dit mag dalk nie so goed afgaan met almal nie (hie-hie)
Ja, ons het 'n lekker farewell geskenkie van Suid Afrika gekry. 1 maand, 3 weke en 3 dae voor ons trek na Sydney, het hulle Sarel (manlief) se laptop rugsak uit sy kar gesteel!
Sy laptop (Mac), iPad en ID was in die sak.
Hy het van 'n vergadering gekom en oppad terug huis toe (wat ook die kantoor is) het hy by 'n hardewarewinkel gestop. (Chamberlains in Centurion). Sy laptop sak was goed weggesteek, maar die bliksems het hul kar langs Sarel s'n ingetrek, die venster gebreek en die sak gegryp. Hulle ry toe weg, waai nogals beleef vir die car gaurd en daar trek hulle.
Die wag kom toe agter die venster is stukkend en skryf toe die kar se registrasie nommer neer.
Alles is by die polisie aangegee, maar ons weet dit is 'n onbegonne taak dat hulle ooit iets daaraan sal doen.
Gelukkig het Sarel Woensdag aand, nuwe "gadets" gekoop om sy Macbook vinniger te maak en het gevolglik 'n backup gemaak om die nuwe goodied te installer. Donderdag is die goed toe gesteel. Die data op die rekenaar is baie meer belangrik as die waarde van die rekenaar - so in effek was dit nie te groot skade nie, maar baie moeite om alles nou vervang te kry.
Ons vermoed die bliksems wat die goed gesteel het, het hom agtervolg van waar hulle gesien het dat hy die sak in die kar sit.
Nou-ja, toe moes ons nou rondskarrel om die venster vervang te kry. Sarel vat toe my kar Vrydag om rond te ry want sy kar is mos nou minus 'n venster. In die Oos Rand waar hy toe 'n nuwe venster moes gaan optel, parkeer iemand toe vas in my kar in. 3 jaar ry ek nou al die kar met GEEN skade en 'n maand voor ek die kar aan my ouers verkoop - kadoef ... haar eerste stamp. Gelukkig nie vreeslike skade nie, maar weer-eens moeite!!!!! Asof ons nou tyd het om sulke gemors te hanteer.
Nou ja, beide bogenoemde kan ook in Australia gebeur, so dit is seker onregverdig om dit op RSA te blammeer, maar toggie, die tydsberekening vir hierdie gemors voeg seker maar by vir ons frustrasies!!!!
Ai julle, asof ek nie alreeds te veel hooi op die vurk het nie, het ek nog vandag 'n vinnige IELTS Akademiese toetsie ook ingepas.
Natuurlik moes ek en manlief al lankal ons IELTS taaltoeste gedoen het vir ons visa aansoek, so hierdie was nou heeltemal vrywillig (kan mens so stupid wees!!!)
Ek het baie jare gelede 'n graad in Maatskaplie Werk gedoen en het nou op nommer 99 gedink dit is 'n goeie ding om daardie graad geakkrediteer te kry in Australia. As deel van die aansoek moet ek die akademiese IELTS toets doen. Dit is waarom ek nou die ou toetsie hier in die laste stuiptrekkings voor ons trek na Australia gedoen het.
Ek dink dit het redelik OK gegaan, maar mens sal nooit weet totdat ek die uitslae kry nie. As dit goed genoeg is om met julle te deel, sal ek julle oor 2 weke laat weet. (wink-wink)
Verder ... vandag oor 2 maande vlieg ons Australie toe. Ek het 'n baie oulike "timeline" tipe ding gemaak waar die kinders nou elke dag 'n vliegtuigie kan aanskuif om ons laaste dae in Suid Afrika af te tel. As ek so tussen al die goed onthou sal ek 'n foto neem van die timeline en vir julle wys.
Daar is geen ander nuwe nuus nie ... ons sorteer nog steeds laaie, kaste en alles sover ons gaan en benut elke spaar oomblik om seker te maak ons weet wat ons doen en wat moet waar! Ons het ook nou begin ons "last minute" items te koop sodat dit reg is vir die container wat oor 'n maand kom!
Nou ja, dit was 'n baie besige dag en ek is totaal uitgeput. Dit is nou tyd vir bed en ek dink ek verdien 'n behoorlike nagrus na vandag se toetskrywery!!!
Ek het vandag bedank
Ek het vanoggend by bedanking ingehandig by die Maatskappy waar ek werk. Dit bring nogals emosies mee wat ek nie gedink het daar sal wees nie. Ek het nou 6 jaar vir my man se Maatskappy gewerk.
Toe ek my man ontmoet het in 2006, het hy my vertel dat hy sy eie besigheid net begin het (saam met 'n vennoot). Ek het op daardie stadium vir 'n lewensversekerings maatskappy in Johannesburg gewerk, maar toe ek later daardie jaar Pretoria toe trek, was die afstand na my werkplek net te ver en ek het bedank. Ek het vir 'n kort tydjie by Vodacom in Midrand "getemp" in hul HR afdeling. Toe my tydelike werkie klaar is, sit ek toe sonder werk.
Op daardie stadium het my man se maatskappy redelik begin groei en hulle het 'n admin persoon nodig gehad. Ek was natuurlik beskikbaar en het gelukkig die nodige ondervinding gehad. Ek moes net leer om Pastel (die accounting package) te gebruik en tjoef-tjaf, daar bestuur ek toe al die finansies, administrasie en HR van die maatskappy.
Daar was dae waar ek nie geweet het of ek kom of gaan nie en dan was daar dae wat stil was en siende dat die kantoor van ons huis af is, was dit natuurlik baie gerieflik.
Ek het meeste van die tyd kans gehad om my kinders by die skool te gaan haal en was betrokke by die middag huiswerk roetine. Dit was 'n ongelooflike voorreg om te kon werk en daar te wees vir die kinders.
Net voor ons die eerste keer Austalie toe is vir vakansie in 2010, het ons 'n assistent vir my in diens geneem om so bietjie van my werkslas te verlig. Siende dat ons 2 alleen in die kantoor is, het ons 'n hegte vriendskaps en werksverhouding gebou. Ek gaan dit voorwaar mis om elke dag 'n vriendin in die kantoor te hê :-(
Vandat ons besluit het om te emigreer het ek haar geleer om my deel van die werk te doen en ek kan dus nou met 'n geruste hart bedank, wetende dat sy my rol ook goed sal kan bestuur. Sy het 'n volwaardige Administrasie en Finansiele bestuurder geword.
Ons het intussen 'n kantoor in 'n kantoorblok in Centurion gekry, siende dat ons nou nie meer 'n "huiskantoor" kan doen nie. Ons trek binnekort daar in.
Nou-ja, die koël is deur die kerk en my bedanking is in. Natuurlik het die "base" daarvan geweet, hierdie was maar net 'n formaliteit. Dit mag dalk 'n bedanking wees maar nie 'n finale groet nie. My man sal nog steeds betrokke wees by die maatskappy, so ek sal altyd soortvan deel wees van die maatskappy.
Maar steeds, dit is die einde van 'n era. En die begin van die einde van ons hier in Suid Afrika!
We recently moved to Sydney, Australia. Herewith our story. Follow our adventures to see how we prepared, change and adjust to our new life. I have 2 blogs. One in English (Uprooted) and an Afrikaans one (Ontwortel)
This blog, content and photos belong to the author. Please obtain written permission from the author if you want to use any of it. Thanks
Klik hier as jy na die heel eerste inskrywing wil gaan
Jun/Jul 2010 - 3 weke Gesins vakansie in Australia en ons besluit om te emigreer
Aug 2010 - eerste afspraak met immigrasie agent
Sep 2010 - kry al Sarel se skills assessment dokumentasie bymekaar (werks verwysings, kwalifikasie vertalings, puntestate, CV en 'n uiteensetting van ondervinding)
Okt 2010 - IELTS Toets in Braamfontein
Nov 2010 - Skills assesment ingehandig (Australian Computer Society
Jan 2011 - sit ons huis in die mark
28 Jan 2011 - Sarel se skills word aanvaar vir Software Engineer
10 Feb 2011 - NSW aanvaar statesponsorship
Feb - Apr 2011 - Wag vir laaste dokumentasie van Departement van Binnelandse sake
5 Mei 2011 - volledige medies vir al 6 van ons (Hatfield)
5 Mei 2011 - doen aansoek vir ons police clearance
28 Jun 2011 - kry ons police clearance terug
11 Jul 2011 - kry ons Permanent Residency Visums
Okt 2011 - Chantel en Sarel gaan Sydeny toe vir eerste entry en om woonbuurte/skole te gaan verken.
April 2012 - ons vat al die kinders Sydney toe om hul entry stamp te kry.
Mei 2012 - Ons maak planne vir die finale trek datum
11 Des 2012 - Container word gepak
9 Jan 2013 - Land in Sydney
Die blogs wat ek volg
Windhoek to Perth
Weckaroos Doer Onner
Saying good bye and RIP Twinkie!!!
Ons reis na 'n nuwe land
Wie volg my?
Van waar kom die besoekers
This blog and content copyright belongs to the owner and writer. Copyright 2011. Ethereal theme. Powered by Blogger.